"Setswana Puotlaleletso ya Ntlha (FAL)/P2 17 DBE/Ngwanaitseele 2017 NSC KAROLO YA C: DIKGANGKHUTSHWE Araba dipotso TSOTLHE mo karolong e. POTSO 6: NGATANA YA LEHUMO – KM Mbonani le ba bangwe Buisa dinopolo tse di latelang, mme morago o arabe dipotso. 6.1 'MOEPALEMENA O A BO A LE IKEPELA' – BM Ditlhokwe NOPOLO K 'Mmalenoko mogatsaka, a ruri o a lemoga ga e le wena o thubang nyalo ya bana, o tsenetsene nyalo ya bona o batlang? A o dira jalo ka go bo ba sa itsholela, gore a ratane le ngwana wa tsala ya gago ya molotsana. Kana Kerileng o mo file pelo yotlhe ya gagwe, e bile ga a leba se a nang le sona, gore a ke mohumi kgotsa modidi. A o lebala fa khumo le lehuma di 5 lala mmogo, fa khumo matlhare e tlhotlhorega, tswelela mogatsaka, 'tsatsi lengwe o tla ngkopola ke sule.' 'Bona fa Thusano, ngwana yole wa me, ke ena ngwana a le mongwe fela. Ke na le thata ya go mo tlhophela se ke se bonang se mo tshwanetse, o itse sentle gore go tloga tshimologong ke ne ke ntse ke gana gore a nyalwe kwa 10 'lapeng lele. O itse sentle mogatsaka gore ga re ise re be re tsamaye re nosane metsi le bona, segolo moswi mmaagwe, yo o neng a ntsola ditswalo, a mpitsa moloi le moikgantshi.' 'Go siame mmaabo, tswelela, ke ngwana wa gago, fela itse gore moepalemena o a bo a le ikepela, itse gore e e mephuphuto mebe le yona 1 5 e iphatlha ka diphuka tsa yona, itse gore o itswalela ditsela tsa botshelo, le fa o ithanthanyetsa magala tlhogong.' 6.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Mmalemena ke mmaagwe … A Kereeditse. B Ketlafenya. C Kerileng. D Ketlhopile. (1) 6.1.2 Ke mathata afe a Ketlafenya a rakaneng nao mo lenyalong la gagwe? (2) 6.1.3 Ketlafenya o ne a nyala mang kwa bofelong? (1) 6.1.4 Leina Thusano, le ile boreelelong go ya ka diteng tsa khutshwe e. Tshegetsa tlhagiso e ka lebaka. (2) 6.1.5 Tlhalosa gore Ketlafenya o ne a bona tiro jang kwa ga Groenewalt. (2) 6.1.6 Mmalemena le Mmalenoko, ke diyathoteng di bapile. Dumalana le ntlha e ka go tshegetsa ka mabaka. (4) Kwalololo e ileditswe Phetla"